Vasile Miriuță îl critică pe Constantin Schumacher, tehnicianul celor de la CS Mioveni: „Suntem echipă de fotbal, bă frate!”
CS Mioveni a pierdut manșa tur a barajului de promovare în Liga 1. Argeșenii au cedat pe terenul celor de la FC Botoșani (0-1), dar tehnicianul Constantin Schumacher și-a numit elevii „eroi”.
Se pare că discursul antrenorului român l-a iritat pe Vasile Miriuță. Iată ce l-a deranjat pe analistul TV.
„Suntem echipă de fotbal, bă frate!”
„Eroi … trebuie să înţelegem, ai jucat un meci de baraj cu Botoşani, nu ai jucat cu Bayern, Manchester City sau cu Chelsea. Că aud tot asta aici în emisiune, că suntem o familie. Familia sunt eu, nevasta, copiii şi nepotul. Suntem echipă de fotbal, bă frate.
Familia, ţi-am mai spus, sunt eu, nevastă mea, feciorul meu, fiica mea şi nepotul meu … şi nora mea, bineînţeles. Deci asta înseamnă o familie. Au făcut un meci bun, puteau să scoată un rezultat bun. Dacă câştigau jocul, atunci (n.r. să îi numească „eroi”), dar ai pierdut cu 1-0.”, a declarat Vasile Miriuță, potrivit celor de la Prima Sport.